
Α. ΤΕΧΝΙΚΕΣ ΠΡΟΔΙΑΓΡΑΦΕΣ ΕΡΓΟΥ ΓΙΑ ΤΗΝ ΠΙΣΤΟΠΟΙΗΣΗ ΤΩΝ ΣΥΣΤΗΜΑΤΩΝ ΔΙΑΧΕΙΡΙΣΗΣ ΠΟΙΟΤΗΤΑΣ ΤΩΝ ΜΟΝΑΔΩΝ ΠΦΥ ΤΗΣ 7ΗΣ ΥΠΕ ΚΡΗΤΗΣ
1. ΤΟ ΕΡΓΟ ΤΟΥ ΑΝΑΔΟΧΟΥ
1.1. Περιγραφή του έργου

Το έργο αφορά στην πιστοποίηση του Συστήματος Διαχείρισης Ποιότητας   κατά ISO 9001: 2008 στις βασικές διαδικασίες εξυπηρέτησης ασθενών σε:
· Εξωτερικά Ιατρεία Γενικών Νοσοκομείων και Γενικών Νοσοκομείων –Κέντρων Υγείας  7ης ΥπΕ Κρήτης (8)

· Τμήματα Επειγόντων Περιστατικών Γενικών Νοσοκομείων και Γενικών Νοσοκομείων –Κέντρων Υγείας  7ης ΥπΕ Κρήτης (8)

· Μονάδες Τεχνητού Νεφρού Γενικών Νοσοκομείων 7ης ΥΠΕ Κρήτης (5)

· Κέντρα Υγείας 7ης ΥΠΕ Κρήτης (14) 

1.2. Σκοπιμότητα - οφέλη  από την υλοποίηση του έργου

Η σκοπιμότητα υλοποίησης της πιστοποίησης των συγκεκριμένων διαδικασιών των νοσοκομείων είναι η αποτελεσματικότερη εξυπηρέτηση των ασθενών μέσω της τυποποίησης των διαδικασιών και μεθόδων λειτουργίας τους. Οι κύριες επιδιώξεις είναι οι κατωτέρω :

· Η τυποποίηση και βελτιστοποίηση των συγκεκριμένων διαδικασιών των Νοσοκομείων και Κέντρων Υγείας της 7ης ΥΠΕ Κρήτης
· Ο προσδιορισμός των μέτρων τα οποία θα πρέπει να ληφθούν για την αποτελεσματικότερη λειτουργία των συγκεκριμένων μονάδων των Νοσοκομείων και Κέντρων Υγείας της 7ης ΥΠΕ Κρήτης
· Η αποτελεσματικότερη εξυπηρέτηση των ασθενών

Τα οφέλη από την υλοποίηση του έργου θα είναι πολλαπλά καθώς: 

α) Θα πραγματοποιηθεί η εφαρμογή του προτύπου κατά ISO 9001:2008 στις διαδικασίες  που αναφέρθηκαν παραπάνω. Η εφαρμογή αυτή αποτελεί ως γνωστόν καθοριστική προϋπόθεση για την επιτυχή μετάβαση αφενός στη χρήση συγκεκριμένων θεραπευτικών πρωτοκόλλων στις ιατρικές παρεμβάσεις και αφετέρου στη διαπίστευση ενός Νοσοκομείου ή Κέντρου Υγείας στο σύνολό του.  

β) Θα είναι δυνατή η μεταφορά της εμπειρίας και τεχνογνωσίας που θα προκύψει από την πιστοποίηση των συγκεκριμένων διαδικασιών των Νοσοκομείων και Κέντρων Υγείας της 7ης ΥΠΕ Κρήτης σε όλα τα Νοσοκομεία και Κέντρα Υγείας της χώρας.

Στα παραπάνω Νοσοκομεία και Κέντρα Υγείας οι συνθήκες είναι ώριμες για την πλήρη εφαρμογή του προτύπου και κυρίως για τη βιωσιμότητά του. Οι διαδικασίες που επιλέχθηκαν σχετίζονται με θέματα Πρωτοβάθμιας Φροντίδας Υγείας.  

1.3. ΑΝΤΙΚΕΙΜΕΝΟ ΤΟΥ ΕΡΓΟΥ

Οι φάσεις της πιστοποίησης του Συστήματος Διαχείρισης Ποιότητας κατά ISO 9001: 2008 κάθε επιλεγμένου Νοσοκομείου ή Κέντρου Υγείας  ικανοποιούν τις απαιτήσεις του πρότυπου ISO/IEC 17021: 2011 και  είναι οι κατωτέρω: 

ΦΑΣΗ 1 : Έλεγχος της τεκμηρίωσης του Συστήματος Διαχείρισης Ποιότητας- stage 1 

ΦΑΣΗ 2 : Επιθεωρήσεις του Συστήματος Διαχείρισης Ποιότητας – stage 2

ΦΑΣΗ 3 : Αξιολόγηση των ευρημάτων των επιθεωρήσεων , διορθωτικών ενεργειών για άρση τυχόν μη συμμορφώσεων, και έκδοση των πιστοποιητικών  ISO 9001: 2008 

ΦΑΣΕΙΣ ΚΑΙ ΠΑΡΑΔΟΤΕΑ

ΦΑΣΗ 1 - Π1: Έκθεση Ανάλυσης του Συστήματος - stage 1   

ΦΑΣΗ 2 – Π2 :
Αντίγραφα παρουσιολογίων κατά την Εναρκτήρια και Καταληκτική συνάντηση σε κάθε επιθεωρούμενη μονάδα/διαδικασία.  
ΦΑΣΗ 3 – Π3 : Αναλυτική Έκθεση Πιστοποίησης και Πιστοποιητικά ISO 9001: 2008 για κάθε επιλεγμένο Νοσοκομείο ή Κέντρο Υγείας
2. ΔΙΚΑΙΟΛΟΓΗΤΙΚΑ ΠΙΣΤΟΠΟΙΗΣΗΣ ΤΗΣ ΤΕΧΝΙΚΗΣ ΙΚΑΝΟΤΗΤΑΣ

Τα απαιτούμενα δικαιολογητικά για την πιστοποίηση του Συστήματος Διαχείρισης Ποιότητας κατά ISO 9001: 2008 κάθε επιλεγμένου Νοσοκομείου ή Κέντρου Υγείας είναι: 

1. Πιστοποιητικό Διαπίστευσης εν ισχύ από αναγνωρισμένο  Φορέα  διαπίστευσης μέλος του IAF κατά το EN ISO 17021 : 2012 (ΕΣΥΔ, Dakks, κλπ.)
2. Κατάλογο Πιστοποιήσεων που να τεκμηριώνουν τις ελάχιστες τεχνικές προϋποθέσεις συμμετοχής της Παραγράφου 2.1.

3. Γενική περιγραφή των δραστηριοτήτων και της εμπειρίας του προσφέροντος.  

4. Κατάλογο των κυριοτέρων, αντίστοιχων με το προκηρυσσόμενο, έργων τα οποία υλοποίησαν (πιστοποιήσεων στον χώρο της Δημόσιας και Ιδιωτικής Υγείας), που θα περιλαμβάνει τον παραλήπτη των υπηρεσιών, σύντομη περιγραφή της υπηρεσίας, τον χρόνο υλοποίησης.

5. Αντίγραφα 5 τουλάχιστον Πιστοποιητικών που να είναι σε ισχύ, συναφών οργανισμών (νοσοκομεία, κλινικές (που να καλύπτουν τις ελάχιστες τεχνικές προϋποθέσεις συμμετοχής (παράγραφος 2.1). 
6. Βιογραφικό σημείωμα  του Επικεφαλής της Ομάδας Έργου που φέρει το τίτλο του επιθεωρητή ποιότητας. Τα προσόντα του Επικεφαλής της Ομάδας Έργου  θα πρέπει να καλύπτουν τις ελάχιστες τεχνικές προϋποθέσεις συμμετοχής (παράγραφος 2.1). Βεβαιώσεις ορισμού του ως Επικεφαλής Επιθεωρητής, από τον υποβάλλοντα την προσφορά Διαπιστευμένο κατά  ISO 17021 Φορέα Πιστοποίησης, στον τομέα δραστηριότητας ΕΑ38.

7. Βιογραφικά σημειώματα των μελών της Ομάδας έργου (επιθεωρητές ποιότητας). Τα προσόντα των μελών της Ομάδας Έργου  θα πρέπει να καλύπτουν τις ελάχιστες τεχνικές προϋποθέσεις συμμετοχής (παράγραφος 2.1). Κατ’ ελάχιστον τα μέλη της Ομάδας έργου θα είναι δύο επιθεωρητές πλέον του Επικεφαλής και των εμπειρογνωμόνων.
Βεβαιώσεις ορισμού τους ως Επιθεωρητών, από τον υποβάλλοντα την προσφορά Διαπιστευμένο κατά  ISO 17021 Φορέα Πιστοποίησης, στον τομέα δραστηριότητας ΕΑ38.

8. Βιογραφικά σημειώματα των ειδικών Επιθεωρητών/Εμπειρογνωμόνων της Ομάδας έργου. Τα προσόντα των ειδικών Επιθεωρητών/Εμπειρογνωμόνων θα πρέπει να καλύπτουν τις ελάχιστες τεχνικές προϋποθέσεις συμμετοχής (παράγραφος 2.1). Βεβαιώσεις ορισμού των Ειδικών Επιθεωρητών/Εμπειρογνωμόνων από τον υποβάλλοντα την προσφορά Διαπιστευμένο κατά  ISO 17021 Φορέα Πιστοποίησης, στον τομέα δραστηριότητας ΕΑ38.

9. Υπεύθυνες δηλώσεις του συνόλου των μελών της ομάδας έργου του προσφέροντος ότι υπάρχει συμφωνία συνεργασίας για όλη την προβλεπόμενη διάρκεια του έργου.

2.1  ΕΛΕΓΧΟΣ ΚΡΙΤΗΡΙΩΝ ΠΟΙΟΤΙΚΗΣ ΕΠΙΛΟΓΗΣ

Τα κριτήρια οικονομικής και χρηματοοικονομικής επάρκειας και τεχνικών και επαγγελματικών ικανοτήτων είναι: 
· Ο μέσος όρος του κύκλου εργασιών του Προσφέροντα,  για τα 3 προηγούμενα οικονομικά έτη, θα πρέπει να είναι τουλάχιστον 50% του προϋπολογισμού του έργου.

· Ο Προσφέρων να έχει Διαπίστευση (σε περίπτωση ενός φορέα ή το σύνολο των μελών, σε περίπτωση Κοινοπραξίας ή Ενώσεως) κατά ISO 17021 από εθνικό φορέα διαπίστευσης (ΕΣΥΔ, Dakks, κλπ.) με πεδίο εφαρμογής τη πιστοποίηση οργανισμών Υγείας (Νοσοκομείων. Κλινικών κλπ.) στη κατηγορία 38.
· Ο Προσφέρων (φυσικό ή νομικό πρόσωπο ή κοινοπραξία ή ένωση εταιρειών ή συνεταιρισμός) να έχει εκτελέσει επιτυχώς, την τελευταία τριετία, κατ’ ελάχιστον 5 έργα πιστοποίησης κατά ISO 9001 σε μονάδες (τμήματα-εργαστήρια) οργανισμών Υγείας (Νοσοκομείων. Κλινικών κλπ.) στη κατηγορία 38.

· Ο Επικεφαλής της Ομάδας Έργου,  πρέπει να έχει εκτελέσει κατ’ ελάχιστον 10 έργα πιστοποίησης κατά ISO 9001 σε συναφείς Οργανισμούς Υγείας στη κατηγορία 38 και 30 έργα πιστοποίησης κατά ISO 9001 σε άλλους φορείς.

· Οι Επιθεωρητές της Ομάδας Έργου πρέπει να έχει έκαστος εκτελέσει, κατ’ ελάχιστον 5 έργα πιστοποίησης κατά ISO 9001 σε συναφείς Οργανισμούς Υγείας στη κατηγορία 38 και 30 έργα πιστοποίησης κατά ISO 9001 σε άλλους φορείς

· Οι Ειδικοί Επιθεωρητές/Εμπειρογνώμονες θα πρέπει να έχουν επαγγελματική εμπειρία στον Ιατρικό κλάδο.

· Υπόδειγμα παραδοτέων (αναφορών επιθεώρησης stage 1 & stage 2) και μεθοδολογίας υλοποίησης που έχει πραγματοποιηθεί  σε δημόσιο /ιδιωτικό νοσοκομείο ή κλινική (χωρίς την επωνυμία νοσοκομείου / κλινικής για λόγους τήρησης του επαγγελματικού απορρήτου.)

Β. ΕΡΓΟ «ΔΙΑΠΙΣΤΕΥΣΗ ΠΙΛΟΤΙΚΗΣ ΜΟΝΑΔΑΣ σύμφωνα με το πρότυπο ISO 15189  του Βιοχημικού Εργαστηρίου του Εργαστηριακού Τομέα του Γενικού Νοσοκομείου Αγίου Νικολάου»

1. ΤΕΧΝΙΚΗ ΠΕΡΙΓΡΑΦΗ ΕΡΓΟΥ

Αντικείμενο του παρόντος έργου, αποτελεί η επιθεώρηση διαπίστευσης της πιλοτικής Μονάδας σύμφωνα με το πρότυπο ISO 15189  του Βιοχημικού Εργαστηρίου του Εργαστηριακού Τομέα του Γενικού Νοσοκομείου Αγίου Νικολάου 

2. ΕΠΑΡΚΕΙΑ ΤΟΥ ΦΟΡΕΑ ΠΙΣΤΟΠΟΙΗΣΗΣ 
Σύμφωνα με τον Ν.3066/2002 το Εθνικό Σύστημα Διαπίστευσης ( Ε.ΣΥ.Δ.) έχει ορισθεί ως ο Εθνικός Οργανισμός Διαπίστευσης της Ελλάδας σύμφωνα και με τις απαιτήσεις του Άρθρου 4 του Κανονισμού (EK) αριθ. 765/2008 όπου κάθε κράτος μέλος ορίζει έναν και μόνο εθνικό οργανισμό διαπίστευσης.

